section_heading: Klupska karijera
paragraph_text: Sorhaindo je rukometnu karijeru započeo u Gauloise de Trinité dok je od 2004. zaigrao za Paris Handball iz francuske prijestolnice. S klubom je nastupio i u kvalifikacijama za rukometnu Ligu prvaka gdje je igrao protiv njemačkog THW Kiela, ali se nije uspio plasirati u samo natjecanje. Tokom zimske stanke u sezoni 2009./10. Sorhaindo je potpisao za Toulouse Handball i nakon svega šest mjeseci prešao u španjolsku FC Barcelonu.